Legal Document

Category: 36

Text:
3. ΑΝΑΓΚ. ΝΟΜΟΣ υπ’ αριθ.1548 της 29/29 Οκτ.1950 Περί καταργήσεως του Κρατικού Μονοπωλίου Κινίνης. Εκυρώθη δια του Νόμ.2113 της 30 Απρ./7 Μαΐου 1952 περί κυρώσεως Αναγκ. Νόμων κλπ. Άρθρ.1.-1.Το δια του Νόμ.5043/1931 συσταθέν και λειτουργούν παρά τω Υπουργείω Υγιεινής Κρατικόν Μονοπώλιον Κινίνης, καταργείται. 2.Εφεξής η εκ του εξωτερικού εισαγωγή, συσκευασία, πώλησις και η εν γένει κυκλοφορία της κινίνης και των συσκευασμάτων αυτής διέπεται υπό των περί των λοιπών φαρμάκων και ιδιοσκευασμάτων κειμένων διατάξεων. Άρθρ.2.-1.Δια Β.Δ/τος εκδιδομένου προτάσει του επί της Υγιεινής Υπουργού καθορισθήσονται τα του τρόπου της διαθέσεως των υπαρχόντων αποθεμάτων κινίνης του καταργουμένου Μονοπωλίου. Το αυτό Δ/μα θέλει καθορίση και τα της τύχης των συνεπεία κατασχέσεως ή οιασδήποτε άλλης αιτίας περιελθουσών εις το Δημόσιον ποσοτήτων κινίνης. 2.Η σήμερον υφισταμένη Κεντρική Αποθήκη Κρατικού Μονοπωλίου Κινίνης και Ναρκωτικών, μετονομαζομένη εφ’ εξής εις “Ειδικήν Διαχείρισιν Κρατικού Μονοπωλίου Ναρκωτικών” εξακολουθεί και διαχειρίζεται πλην των Ναρκωτικών και τα υπάρχοντα αποθέματα κινίνης μέχρι διαθέσεως των κατά τα δια του ανωτέρω Δ/τος προβλεπόμενα. 3.Δια Β.Δ/τος εκδοθησομένου εφ’ άπαξ, προτάσει του Υπουργού Υγιεινής και μετά γνώμην του εν τω Υπουργείω Υγιεινής Διοικητικού Συμβουλίου καθορισθήσονται τα της μετατάξεως, μεταθέσεως ή τοποθετήσεως του υπηρετούντος παρά τη υφισταμένη σήμερον Κεντρική Αποθήκη Μονοπωλίου Κινίνης και Ναρκωτικών μονίμου προσωπικού εις την Κεντρικήν Υπηρεσίαν ή εις την Κεντρικήν Υγειονομικήν Αποθήκην ή εις ετέρας Υπηρεσίας του Υπουργείου Υγιεινής με τους ους κέκτηται βαθμούς και πάντως άνευ μειώσεως της εκ της κειμένης Νομοθεσίας υφισταμένης υπηρεσιακής του καταστάσεως από απόψεως αποδοχών, βαθμολογικής εξελίξεως κλπ. 4.Η ισχύς του παρόντος άρχεται από της δημοσιεύσεως αυτού εις την Εφημερίδα της Κυβερνήσεως, υποβληθήσεται δε προς κύρωσιν εις την Βουλήν άμα τη επαναλήψει των εργασιών αυτής. Σελ.805 Μονοπώλιο Κινίνου 34.Ι.γ.1-3